**ELŐTERJESZTÉS**

**Velem községi Önkormányzat Képviselő-testülete**

**2020. augusztus 18-i ülésének**

**2. napirendi pontjához**

**BESZÁMOLÓ**

**Velem községi Önkormányzat gazdálkodásának**

**2020. I. félévi teljesítéséről**

Velem községi Önkormányzat Képviselő-testületének a 2020. évi költségvetésről szóló 1/2020. (II. 12.) számú rendeletében foglalt előirányzatok teljesítéséről szóló beszámoló a következőket tartalmazza:

**Bevételi források és azok teljesítése**

Az önkormányzat 2020. I. félévi bevételeit – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési bevételek*

**1. Működési célú támogatások államháztartáson belülről**

Központilag szabályozott bevételek(jogcímenként a 2. mellékletben) teljesítése összességében 53,30%-os, a támogatások a törvény szerinti ütemezésben, illetve a megítélt többlet támogatások alapján érkeznek.

Az egyéb működési célú támogatások államháztartáson belülről teljesítése 636 750 Ft.

**2. Közhatalmi bevételek**

A helyi adó és az egyéb közhatalmi bevételek teljesítése 51,13%-os, mivel a legtöbb adónemnél a Koronavírus hatása miatti csökkentés után az elvárt befizetés megérkezett.

**3. Működési bevételek** teljesülése 3,82%-os.

A bevételek alakulását az októberben megrendezendő Velemi Gesztenyenapok befolyásolja, ezért a teljesítés az I. félév végéig elmarad az időarányostól.

Összességében a működési célú költségvetési bevételek közel időarányosnál alacsonyabb teljesítést (33,21%) mutatnak.

*Felhalmozási célú költségvetési bevételek (címenként részletesen a 3. mellékletben)*

**4. Felhalmozási célú támogatások államháztartáson belülről**

Teljesítés nem volt.

**5. Felhalmozási bevételek**

Teljesítés 100 %-os. A Kőszegszerdahelyi rendőrlakás értékestéséből elvárt csökkentett összeg megérkezett.

**6. Felhalmozási célú átvett pénzeszközök** között lakossági hozzájárulás 180 000 Ft gázközmű hozzájárulás érkezett, itt a teljesítés 43,90%.

Összességében a felhalmozási költségvetési bevételek a fentiekben részletezett okokból (84,99%) teljesítést mutatnak.

*Finanszírozási bevételek*

Jelenleg folyószámla hitelkerettel az önkormányzat nem rendelkezik és egyéb külső forrás bevonására sem került sor.

A belső finanszírozás bevételeiben az előző évi maradvány igénybevétele szerepel, a zárszámadáskor elfogadott összegben.

***Összességében*** az önkormányzat 2020. I. félévi bevételei 197 158 579 Ft-ot tettek ki, a teljesítés aránya 83,44%.

**Kiadások alakulása**

Az önkormányzat 2020. I. félévi kiadásait – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési kiadások*

**6. A működési célú kiadási előirányzatok** (személyi juttatások, munkaadói járulékok, dologi kiadások, ellátottak juttatásai, egyéb működési célú kiadások) mindegyike némileg időarányos alatti teljesítést mutat.

Összességében a működési célú költségvetési kiadások teljesítése 30,07%-os.

*Felhalmozási célú költségvetési kiadások (címenként részletesen az 4. mellékletben)*

**7. Beruházások és felújítások**

Az I. félév folyamán egy postaláda beszerzésére került sor, a Koronavírus helyzetben a lakosság így is benyújthatta kérelmeit a Hivatal Kirendeltségére. A beruházások összességében 0,

0%-os, a felújítások pedig a fentiek miatt 0%-os teljesítést mutatnak.

A TOP pályázat keretében még nem indult el a Kőszeg-hegyaljai csapadékvíz elvezetési rendszer kiépítése és a Barangolás projekt.

Mindkettő projektnél a kivitelezői szerződés aláírásra került, a Kőszeg-hegyaljai csapadékvíz elvezetési rendszer kiépítésénél előleg kiutalására kerül sor a Kivitelező BIT-ÉP Bt. részére 16 423 029 Ft értékben.

**8. Egyéb felhalmozási célú kiadások**

Teljesítés nem volt.

Összességében a felhalmozási költségvetési kiadások a fentiekben részletezett okokból időarányos alatti (0,00%) teljesítést mutatnak.

*Finanszírozási kiadások*

A finanszírozási kiadások (1 090 052 Ft) között az előző év végén kapott központi támogatás előlegének elszámolása szerepel.

***Önkormányzati szinten*** a kiadások I. félévi teljesülése időarányos alatti (9,13%-os), főként a felhalmozási célú előirányzatok teljesítési aránya miatt.

***Összegezve*** az önkormányzat I. félévi gazdálkodását a bevételek teljesülése 197 158 579 Ft volt, amely elegendő forrást biztosított a kiadások teljesítéséhez (21 566 358 Ft).

Velem, 2020. augusztus 10.

Bakos László s. k.

polgármester

** **

**HATÁROZATI JAVASLAT**

Velem községi Önkormányzatának Képviselő-testülete az önkormányzat 2020. I. félévi gazdálkodásáról szóló beszámolóját elfogadja.

Felelős: Bakos László polgármester

Határidő: azonnal